Diari Oficial de la Generalitat Valenciana


Sumari del DOGV 796, del 05-04-1988 (1988/810847)

ORDRE de 26 de març de 1988, de la Conselleria de Sanitat i Consum, per la qual es regula l'adscripció dels metges lliures autoritzats per la Seguretat Social als equips d'Assistència Primària.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/03/26/(1)/dof/vci/html**

### Dades del document

Número de DOGV
:   796

Data del DOGV
:   05-04-1988

Secció del DOGV
:   DISPOSICIONS GENERALS

Número del document
:   1988/810847


Data del document
:   26-03-1988

Organisme emissor
:   Conselleria de Sanitat i Consum

Tipus de document
:   Ordre

Ordre de 26 de març de 1988, de la Conselleria de Sanitat i Consum, per la qual es regula l'adscripció dels metges lliures autoritzats per la Seguretat Social als equips d'assistència Primària.  
El model d?atenció Primària de Salut a la Comunitat Valenciana, definit en línies generals en la Llei de 3 de desembre de 1987, del Servei Valencià de Salut, i instrumentada mitjançant el Decret 42/1986, de 21 de març, del Consell de la Generalitat Valenciana, pretén, entre d'altres objectius, la integració del personal sanitari i no sanitari depenent dels serveis sanitaris públics en equips interdisciplinaris, denominats Equips d?assistència Primària, els quals despleguen amb subjecció a l'àmbit territorial i poblacional de llurs respectives Zones de Salut, les actuacions de promoció, prevenció, curació i rehabilitació de la Salut, en els aspectes individual i comunitari.  
La provisió de vacants per concurs lliure als Equips d?Assistència Primària és actualment regulada per l'Ordre de 8 de maig de 1986, del Ministeri de Sanitat i Consum.  
Aquestes disposicions han de ser completades amb la fixació del procediment oportú per fer possible que els metges lliures que presten assistència sanitària als beneficiaris del sistema de la Seguretat Social, d'acord amb allò previst en l'article 64.3, del Decret 3160/1966, de 23 de desembre, puguen passar a desplegar llurs serveis en els Equips d?assistència Primària, sense que això hi suposa en cap cas la seua titularitat, ateses les peculiaritats característiques de la vinculació que els susdits professionals mantenen amb la Seguretat Social.  
Consegüentment, i a l'empara d'allà previst en l'article 44 de la Llei 5/1983, de 30 de desembre, de Govern Valencià, disposa:  
Article primer  
Els metges lliures que, d'acord amb allò establert per l'article 64.3 del Decret 3160/1966, de 23 de desembre, presten assistència sanitària als beneficiaris del sistema de la Seguretat Social, podran passar a desplegar llurs serveis en l?Equip d?Assistència Primària corresponent a la Zona de Salut en l?àmbit on hagen exercit la seua actuació.  
Article segon  
A aquest efecte, una vegada publicada l'oferta de provisió de vacants, tant per concurs lliure com restringit, que efecte Zones de Salut on despleguen llurs funciones metges lliures autoritzats, aquests facultatius tindran un termini màxim de 15 dies hàbils comptadors des de l'endemà de la publicació de l'esmentat anunci, per sol·licitar l?adscripció al corresponent Equip d?assistència Primària.  
Article tercer  
La sol·licitud es realitzarà per l?interessat mitjançant instància ajustada al model que figura com annex d'aquesta Ordre, dirigida al Director del Servei Valencià de Salut, qui emetrà les pertinents autoritzacions per a l'adscripció al corresponent Equip d?assistència Primària, una volta verificada la concurrència dels resultats establerts, en un termini no superior a 30 dies comptadors a partir del següent d'aquell en què finalitza el termini de presentació de sol·licituds.  
La no presentació de la sol·licitud d'adscripció funcional, suposarà el cessament de la relació administrativa amb el Servei Valencià de Salut.  
Article quart  
Els metges lliures autoritzats a prestar serveis en Equips d'Assistència Primària quedaran subjectes a les mateixes obligacions funcionals i assistencials que els metges generals d'Equips d?assistència Primària, sense que això suposa en cap cas la titularitat de plaça. Funcionalment dependran del Coordinador del Corresponent Equip d?assistència Primària.  
Article cinquè  
Els metges lliures autoritzats a prestar serveis en Equips d?Assistència Primària, des del moment de la seua incorporació efectiva en aquest equip i mentre estiguen en tal situació, meritaran les retribucions reconegudes als facultatius de Medicina General d'Equips d?assistència Primària, conformement a allà establert en l?Ordre de retribucions vigent en cada moment.  
Article sisè  
Els metges lliures autoritzats a prestar serveis en Equips d?Assistència Primària, quedaran obligats a presentar-se al torn lliure de les proves convocades per a la provisió de les corresponents places en l?Equip d?assistència Primària on presten llurs serveis fins l?obtenció de la plaça en propietat. La no presentació a les dites proves tindrà consideració de renúncia a l'autorització de què foren objecte per prestar serveis en Equips d?assistència Primària i suposarà el cessament de la relació existent amb el Servei Valencià de Salut.  
Article setè  
A l?efecte d?allò previst a l'apartat anterior, els serveis prestats com a metge lliure autoritzat tindran una valoració específica en el barem aplicable a l?esmentat torn lliure de les proves per a la provisió de places vacants de metges generals d'Equips d?assistència Primària.  
DISPOSICIO ADDICIONAL  
L?efectiva adscripció als corresponents Equips d?assistència Primària per part dels metges lliures que resulten autoritzats a prestar-hi serveis d'acord amb allò previst en aquesta Ordre, es produirà:  
1) En el moment de la posada en funcionament de l'Equip d'Assistència Primària en aquells casos en què el corresponent Equip no estiga encara constituït.  
2) El primer dia del mes següent a aquell en el qual els haja estat notificada l'autorització, en el cas que l'Equip d?Assistència Primària estava prèviament constituït.  
DISPOSICIO TRANSITORIA  
Aquells metges lliures autoritzats, en les Zones de Salut dels quals hagen estat convocats prèviament a la publicació d'aquesta Ordre, places de metge general d'Equip d?assistència Primària, podran sol·licitar l'autorització per prestar-hi serveis, d'acord amb allò establert en aquesta Ordre, en un termini màxim de 15 dies hàbils a partir de l'endemà al de la publicació d'aquesta Ordre en el Diari Oficial de la Generalitat Valenciana.  
DISPOSICIONS FINALS  
Primera  
El Director del Servei Valencià de Salut queda facultat per dictar les resolucions i adoptar les mesures oportunes per a l'execució i el compliment del que estableix aquesta Ordre.  
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 26 de març de 1988.  
El Conseller de Sanitat i Consum,  
JOAQUIN COLOMER SALA  
ANNEX  
 Metge/ssa lliure  
autoritzat/ada d'acord amb alto que preveu l'article 64.3 del Decret 3160/1966, de 23 de desembre, per prestar assistència sanitària al partit mèdic d en virtut d'autorització  
atorgada en data d de 19 ,que té el DNI  
núm. i que viu a província d ,  
carrer/plaça ,núm. ,telèfon   
EXPOSA  
Que el Diari Oficial de la Generalitat Valenciana núm. , de d   
de 1988, publica un anunci del Servei Valencià de Salut de de   
de 1988, que delega un termini de quinze dies hàbils a fi que els metges lliures en els quals concorreran els requisits establerts en l'article de l?Ordre de la  
Conselleria de Sanitat i Consum de 26 de març de 1988, puguen instar la seua adscripció al Equip d?assistència Primària corresponent a la Zona de Salut d   
Que el/la sotasignat considera que reuneix tots els requisits esmentats i per tot açò  
SOL·LICITA  
Que admeten aquesta instància i autoritzen la meua adscripció a l'Equip d?assistència Primària corresponent a la Zona de Salut d d'acord amb els terminis prevists en l'Ordre  
de la Conselleria de Sanitat i Consum de 26 de març de 1988.  
Il·lm. Sr. Director del Servei Valencià de Salut.


Còpia Permalink ELI